钦定古今图书集成/明伦汇编/闺媛典/第105卷 > 皇清十一 > 曾美妻郑氏
## 钦定古今图书集成/明伦汇编/闺媛典/第105卷 > 皇清十一 > 曾美妻郑氏

按《漳州府志》：“郑氏，海澄人。年十七，归曾美。甫数月而美亡。氏痛哭昏绝者数。姑怜之，特为宽解，而氏日毁瘠。十月初冬，寒风飒至，氏瞿然曰：‘吾去年以是月来，初不意尔。今吾夫幸有兄以终父母，馀年，他无所累，恐九原无侣，旦暮入地下共度此岁寒耳。月之十日，昨岁归曾之日也。氏炙鸡酹酒，哭尽哀，夜定阖户。俄’” 而房中格格有声，排户视之，已缢死矣。